### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Motivering

[adresse] kvalitet ligger i byrummene. Der er her vi oplever byen, det er her i vi færdes, og det er her aarhusianerne danner deres oplevelse af byens kvalitet og som i høj grad er medvirkende til at forme deres oplevede livskvalitet.

Med en samlet ramme på 15 mio. kroner iværksætter byrådet arbejdet med at forbedre en række af byens rum, og sætte retningen for, hvordan vi kan forbedre byrummene i hele kommunen. Både i det centrale [adresse] og i oplandsbyerne, hvor der kan hentes meget livskvalitet og velfungerende lokalmiljøer ved at forbedre deres bykerner.

Del 1:

Konkret betyder det, at Aarhus Byråd igangsætter første fase af en større byrumsomdannelse fra [adresse] til [adresse], så [adresse] udvikles til et byrum, hvor områdets potentiale virkelig kan udfoldes. Udformningen af byrummet skal trække på erfaringerne fra den midlertidige løsning, på evalueringer fra borgere og erhvervsdrivende, og på den flotte visionsplan for området mellem [adresse] og [adresse] Kirke, som blev udarbejdet i 2019. Potentialet for et [adresse], hvor bylivet kan blomstre i grønne omgivelser, er i høj grad til stede.

En række andre byrum i [adresse] trænger også til en revitalisering, bla. [adresse], så de medvirker til at opfylde de politiske ambitioner om en grøn og fredelig by.

5 mio. kr. af bevillingen målrettes disse tiltag, således, at nye grønne byrum kan blomstre op over de kommende år.

Del 2:

Det foreslås at igangsætte udarbejdelsen af en bymidteplan for, i første omgang, 3 oplandsbyer, som står med et presserende behov eller over for udfordringer af forskellig karakter. Bymidteplanen skal være en konkret plan for udviklingen af bylivet og fællesskabet for et centralt område i byen, koblet med konkrete initiativer og partnerskaber med lokalsamfundets aktører. Planerne skal undersøge og afprøve nye former for samskabelse med lokalsamfundet. Udviklingsarbejdet kan f.eks. tage afsæt i anbefalingerne fra Oplandsudvalget, herunder tidligere forpligtende og direkte dialog mellem fællesrådene og forvaltningerne, samt øget helhedssyn når der udvikles i og prioriteres midler til oplandet, og til en bedre infrastruktur i oplandet.

Eksempler på byer kunne være Harlev, der vil opleve stor vækst i forbindelse med den nye arealudviklingsplan. Løgten/Skødstrup, som oplever byvækst langs letbanen og på tværs af de to bysamfund, står overfor flere udfordringer i forbindelse hermed, bl.a. mht. bycentrum, og Beder/Malling som ligeledes oplever vækst og fortætning på tværs af de to bysamfund.

Der afsættes 5 mio. kr. til arbejdet med Bymidteplaner og intitiativerne der iværksættes på baggrund heraf.

Del 3

Mange aarhusianere har gennem årene glædet sig over de eksperimenter og forandringer af byens rum, der er skabt i regi af [adresse]. Der har været lejlighed til at afprøve idéer, som ofte er skæve og vilde, men samtidig har givet inspiration til senere, mere permanente omdannelser.

Mange års aktiviteter på [adresse] (Univers, begrønning m.m.) er et eksempel. Omdannelsen af [adresse] i 2017 er et andet, som har været med til at åbne manges øjne for, at stedet kan mere og andet end at rumme parkering og pitaservering. Med det stærke fokus på fremtidigt byliv og bykvalitet er det oplagt, at [adresse] aktivt støtter op om udforskning af byrummenes potentialer gennem eksperimenter.

Det foreslås, at 5 mio. kr. af bevillingen målrettes eksperimenter, som i de kommende fire år kan understøtte flere eksperimenter i byrummet, med [adresse] som omdrejningspunkt og samarbejdspartner. Gerne med en længere tidsmæssig udstrækning, så vidt dette er muligt.

Forslag

Det foreslås derfor, at:

1) [adresse] iværksætter byrådet arbejdet med at forbedre en række af byens rum, og sætte retningen for, hvordan vi kan forbedre byrummene i hele kommunen. Der afsættes en samlet ramme på 15 mio kroner til opgaven.

2) [adresse] igangsætter første fase af en større byrumsomdannelse fra [adresse] til [adresse], så [adresse] udvikles til et byrum, hvor områdets potentiale virkelig kan udfoldes. Derudover målrettes en revitalisering af en række andre byrum i midtbyen, bl.a [adresse]. 5 mio kr af bevillingen målrettes disse tiltag

3) [adresse] igangsætter udarbejdelsen af en bymidteplan for, i første omgang, 3 oplandsbyer, som står med et presserende behov eller over for udfordringer af forskellig karakter. Der afsættes 5 mio kr af bevillingen, til disse bymidteplaner.

4) 5 mio. kr. af bevillingen målrettes eksperimenter, som i de kommende fire år kan understøtte flere eksperimenter i byrummet, med [adresse] som omdrejningspunkt og samarbejdspartner.

Finansiering

Forslaget vil koste 15 mio kroner, som ønskes henvist finansiering underbudgetforhandlingerne.

På vegne af byrådsgruppen for Det Konservative Folkeparti.

Åse Møller